CELEX: 32018D2055
Language: et
Date: 2018-12-21 00:00:00
Title: Nõukogu otsus (ÜVJP) 2018/2055, 21. detsember 2018, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)

21.12.2018   
               
               
                  ET
               
               
                  Euroopa Liidu Teataja
               
               
                  LI 327/9
               
            
         NÕUKOGU OTSUS (ÜVJP) 2018/2055,
         21. detsember 2018,
         millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. mail 2015 vastu otsuse (ÜVJP) 2015/778 (1) Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA).
                  
               
                     (2)
                  
                  
                     Nõukogu võttis 25. juulil 2017 vastu otsuse (ÜVJP) 2017/1385, (2) millega pikendatakse otsuse (ÜVJP) 2015/778 kehtivust 31. detsembrini 2018.
                  
               
                     (3)
                  
                  
                     Poliitika- ja julgeolekukomitee, väljendades valmisolekut jätkata tööd, et leida lahendus EUNAVFOR MED SOPHIA osas, tehes seda ulatuslikuma lahenduse raames võtta järelmeetmeid Euroopa Ülemkogu 2018. aasta juuni järeldustele, leppis 14. detsembril 2018 kokku pikendada EUNAVFOR MED SOPHIA mandaati kuni 31. märtsini 2019.
                  
               
                     (4)
                  
                  
                     Otsust (ÜVJP) 2015/778 tuleks seetõttu vastavalt muuta.
                  
               
                     (5)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel, see ei ole tema suhtes siduv ega kohaldatav, ning seetõttu ei osale ta käesoleva operatsiooni rahastamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2015/778 muudetakse järgmiselt:
            
                        1)
                     
                     
                        artiklisse 11 lisatakse järgmine lõige:
                        
                           „5.   Ajavahemikul 1. jaanuarist 2019 kuni 31. märtsini 2019 on EUNAVFOR MED SOPHIA ühiste kulude lähtesumma 1 100 000 eurot. Otsuse (ÜVJP) 2015/528 artikli 25 lõikes 1 osutatud lähtesumma jaguneb protsentuaalselt järgmiselt: 30 % kulukohustuste ja 30 % maksekohustuste jaoks.“;
                        
                     
                  
                        2)
                     
                     
                        artiklis 13 asendatakse teine lõik järgmisega:
                        „EUNAVFOR MED SOPHIA lõpeb 31. märtsil 2019.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 21. detsember 2018
            
               
                  Nõukogu nimel
               
               
                  eesistuja
               
               J. BOGNER-STRAUSS
            
         
         
            (1)  Nõukogu 18. mai 2015. aasta otsus (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 122, 19.5.2015, lk 31).
         
            (2)  Nõukogu 25. juuli 2017. aasta otsus (ÜVJP) 2017/1385, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 194, 26.7.2017, lk 61).